‪(ผลงานซีรีส์จาก NETFLIX)
‪(แอทเดวี่_วิศวกุมาร ‪แม้ด เซอร์กิต "มายฟิต")
‪โอลิเวอร์ ทำอะไรของนาย
‪- เปล่านะตัวเอง ‪- ขอโทษจ้ะ
‪ฉันขอโทษจริงๆ ที่ติดเข้าไปใน ‪วิดีโอสุดเจ๋งของเธอ
‪คลิปพังหรือเปล่า
‪ไม่รู้สิคะ
‪โอลิเวอร์ นายว่าหุ่นเซี๊ยะๆ ของเขา ‪ทำให้คลิปพังหรือเปล่าล่ะ
‪- นี่ถามดักใช่ไหม ‪- ก็ใช่น่ะสิ
‪เอาล่ะ ไหนๆ พวกลูกก็ ‪ทำเรื่องไร้สาระเสร็จแล้ว
‪ทุกคนก็แยกย้ายกันกลับได้
‪ฉันจะให้เดวี่ไปถอนวัชพืชในสวนต่อ
‪ไม่งั้นหนูมันจะมากินมะเขือเทศเน่า
‪แต่นั่นเป็นสวนของพ่อนะคะ ‪ทำไมหนูต้องไปดูแลด้วย
‪แม่ทำเองก็ได้
‪ถ้าลูกยินดี ‪มาทำคลินิกรักษาผิวหนังแทนแม่
‪เราจะได้มีหน้าที่เท่าเทียมกัน
‪ก็ได้ค่ะ แต่หนูขอเวลาคุยกับเพื่อน ‪เป็นการส่วนตัวสักห้านาทีได้ไหม
‪สามนาที
‪ส่วนพ่อหนุ่มนั่นไปซะ
‪ผมขอเอาน้ำอัดลมที่เหลือกลับได้ไหม
‪ถือกระป๋องไว้แล้วไปซะ
‪- ไว้เจอกันนะ ที่รัก ‪- โอเค
‪- มีคนกดไลก์กี่คนแล้ว ‪- แค่สองเอง
‪หนึ่งไลก์จากพ่อของเอเลนอร์ ‪ส่วนอีกไลก์จาก...
‪คลินิกทำฟันของพ่อเอเลนอร์
‪ไม่แปลก พ่อพยายามเอาใจฉันอยู่
‪ฉันจะได้ทำตัวดีๆ กับแม่เลี้ยง
‪ฝันไปเถอะ ชารอน ‪เธอมันจืดเป็นน้ำล้างทัพพี
‪แพ็กซ์ตันล่ะ ‪เขาน่าจะกดไลก์ให้แล้วสิ
‪ยังไม่ไลก์เลย
‪อันที่จริงตอนนี้แพ็กซ์ตันกับเดวี่ ‪ไม่ได้เป็นอะไรกันเลย
‪ถ้านายหายโกรธแล้ว ‪พรุ่งนี้เจอกันที่โรงรถนายดีไหม
‪ที่จริงความคิดนั้น ‪เริ่มไม่เข้าท่าแล้วล่ะ
‪ฉันว่ามันแปลกๆ น่ะ
‪นี่แหละสาเหตุที่เธอ ‪อยากโพสต์คลิปล่อตะเข้นี่ตั้งแต่แรก
‪เธออยากให้แพ็กซ์ตันถูกใจคลิป ‪และเผื่อว่าจะถูกใจเธอบ้าง
‪เดี๋ยวนะ ฉันไม่ค่อยเห็นพวกเธอ ‪คุยกันตอนอยู่โรงเรียนเลย
‪นี่เขาเห็นเธอเป็นแค่นางบำเรอ ‪ที่พออยู่ข้างนอกก็ไม่สนใจไยดีเหรอ
‪ทุเรศมาก
‪จริงด้วย เซ็กส์
‪เปล่าหรอก ความสัมพันธ์เรามั่นคงดี ‪ไม่ต้องห่วง
‪เขาแนะนำเธอกับเพื่อนๆ หรือยัง
‪- ยัง แต่ว่า... ‪- ไอ้สารเลว
‪- เขาอายที่ต้องคบเธอน่ะสิ ‪- ไม่น่าจะเรียกว่าอายมั้ง
‪เชื่อฉันสิ เขาอาย
‪เพราะแบบนี้ ‪ฉันถึงได้เกลียดผู้ชายทุกคน
‪ยกเว้นแฟนของเธอ ‪อเล็กซ์ โกเมซ
‪ใช่ ยกเว้นอเล็กซ์ โกเมซ
‪ฉันรักพ่อหนุ่มน้อยคนนั้นนะ ‪เขาเป็นคนสำคัญมากๆ
‪เดวี่ ถ้าแพ็กซ์ตันไม่แยแสเธอ ‪ฉันสาบานว่าจะอัดเขาให้เละ
‪ฉันเรียนการต่อสู้บนเวที ‪มาสามเทอมเลยนะ
‪ครบสามนาทีแล้ว
‪ไปก่อนนะ
‪(ก็คนมันไม่เคยปาร์ตี้จนเมา ‪กับเด็กป๊อปในโรงเรียน)
‪- เดวี่ รู้ไหมนี่อะไร ‪- มะเขือเทศค่ะ
‪ผิด นี่คือมะเขือเทศที่ดีที่สุดในโลก
‪เพราะเราปลูกมันตรงนี้
‪นี่คือผลไม้แห่งความมานะ ‪และอุตสาหะของเราที่แท้จริง
‪งั้นทำไมลูกอื่นๆ ดูไม่ได้เลยล่ะคะ
‪มันโดนแมลงกินน่ะสิ ‪พ่อต้องซื้อยามาพ่นแล้ว
‪มาเถอะ เอามะเขือเทศ ‪ไปอวดแม่ในบ้านกัน
‪แม่คะ แม่ ทายสิเราเจออะไร
‪จะเป็นยังไงถ้าแอนน์ แฟรงค์มีไอโฟน
‪จะเป็นยังไงถ้าวินสตัน เชอร์ชิล ‪มีสัญญาณไวไฟใช้
‪สัปดาห์นี้เราจะมาจับกลุ่ม ‪เพื่อเสนอแนวคิดแอปพลิเคชัน
‪ที่อาจนำไปใช้บรรเทาหายนะ ‪จากสงครามโลกครั้งที่สองได้
‪ช่วยสอนอะไรที่จะออกสอบ ‪วัดระดับมหาวิทยาลัยสักวันได้ไหมครับ
‪ไม่เอาน่า ครูอุตส่าห์นั่งคิด
‪บทเรียนแบบนอกกรอบให้พวกเธอ ‪จนหัวจะแตกเลยนะ
‪ช่างเถอะ ทุกคนจับกลุ่ม ‪กลุ่มละสามคน
‪อยากอยู่กลุ่มกับฉันไหม
‪ว้าว นี่เขาเปลี่ยนใจ ‪เพราะเห็นคลิปเต้นเซ็กซี่ของเธองั้นเหรอ
‪เอาสิ ฉันอยู่กลุ่มกับนายก็ได้
‪- เจ๋ง ฉันอยู่ด้วย ‪- เจ๋ง
‪เอาล่ะ ใครยังไม่มีกลุ่ม
‪ให้เบนอยู่กับเราก็ได้
‪ผมชอบทำงานเองมากกว่า
‪ผมไม่อยากให้ใคร ‪ลดทอนคุณภาพโครงงานของผมน่ะ
‪ที่จริงคงจะต้องมีหนึ่งกลุ่ม ‪ที่มีสี่คนแล้วล่ะ
‪เอาเป็นว่าทั้งเบนและอีฟ ‪ไปอยู่กลุ่มเอเลนอร์กับฟาบิโอล่านะ
‪วันนำเสนอโครงงานคือวันจันทร์
‪ไปทำงานที่บ้านฉันก็ได้
‪ช่องฟรีซบ้านฉัน ‪มีขนมปังอันครัสเอเบิลส์แน่นเอี้ยด
‪แจ๋ว
‪นี่ แล้วเธอเป็นใคร
‪นี่เดวี่ เธอใช้ได้
‪แถมถนัดเรื่องพวกนี้ด้วย เราได้เอแน่นอน
‪- ฉันถึงได้ชวนเข้ากลุ่มไง ‪- เยี่ยม
‪แล้วเจอกันนะ
‪สตีฟ
‪- สวัสดี ‪- สวัสดี กมลา
‪เมื่อกี้ฉันไปกินมื้อเที่ยง ‪ที่ชีสเค้กแฟคทอรี่มา
‪สั่งเมนูที่เราชอบกิน
‪มันบดทอดไส้ชีสไม่ใส่เบคอน
‪ใช่
‪แต่ฉันกินไม่หมด
‪ฉันยังทำใจไม่ได้เรื่องที่เราเลิกกัน
‪ทั้งเรื่องนั้น แล้วเพราะที่ร้านให้มาเยอะเกิน
‪ฉันเห็นคนนั่งกินพาสต้าในถังด้วย
‪ฉันรู้ ฉันก็คิดถึงเธอเหมือนกัน
‪ตอนที่เห็นคู่รักขี่จักรยานคู่
‪มันก็ทำให้ฉันนึกถึงเธอ ‪ที่ขี่จักรยานไม่เป็น
‪อือ
‪เอาล่ะ ไปก่อนนะ
‪เดี๋ยว กมลา นี่มันบ้าชัดๆ
‪พ่อแม่เธอจะบังคับ ‪ให้เธอแต่งงานไม่ได้นะ
‪พวกเขาไม่ได้บังคับฉัน
‪ฉันมีโอกาสเลือก...
‪ระหว่างครอบครัว ‪กับชีวิตแห่งความอัปยศ
‪ที่จะทำให้ฉันและทายาท ‪อับอายไปจนชั่วลูกชั่วหลาน
‪งี่เง่าสิ้นดี
‪ก็อาจจะใช่ แต่ฉันทรยศครอบครัวไม่ได้
‪ขอโทษนะ
‪เธอคงต้องพาคนอื่น ‪ไปคอนเสิร์ตทเวนตีวันไพล็อตส์
‪ที่ฮอนด้าเซนเตอร์แล้วล่ะ
‪ขอพูดหน่อยแล้วกัน
‪ฉันไม่อยากเชื่อว่า ‪ผู้หญิงคนหนึ่งที่กล้าหาญ
‪ถึงขนาดข้ามน้ำข้ามทะเลมา ‪เพื่อไล่ตามความฝัน
‪จะยอมให้คนอื่นมาบงการ ‪ว่าต้องคบกับใครได้
‪เดวี่ ชื่อหนูเพราะมากเลย
‪ผู้หญิงที่กันคิ้วด้วยด้ายให้ฉัน ‪ก็เป็นคนอินเดีย
‪รู้จักเขาไหมจ๊ะ
‪ไม่รู้สิคะ เขาชื่ออะไรเหรอ
‪ฉันไม่ค่อยแน่ใจนะ น่าจะเป็น...
‪ปราคุปชมาลา
‪ไง โทษทีที่มาสาย
‪แพ็กซ์ตัน
‪อกอีแป้นจะแตก เธอว่ายน้ำ ‪จนได้กล้ามมาเป็นมัดๆ เลย
‪ถ้าเธอโดนคู่ควงงานพรอมเท ‪รู้ใช่ไหมว่าจะเจอฉันที่ไหน
‪ที่บาร์ไวน์ที่ใกล้ที่สุด
‪ขอบคุณฮะ แต่ผมไม่ห่วงเท่าไรหรอก
‪ผมไปงานพรอมตั้งแต่ม.หนึ่งแล้ว
‪ฉันว่าเธอยกฉันทุ่มได้เลยนะเนี่ย
‪แม่ ออกไปเลย เราจะทำโครงงาน
‪งั้น เรามาระดมสมองกันเลยดีไหม
‪เอาสิ ฉันคิดอะไรดีๆ ได้
‪จะเป็นยังไงถ้ามีแอป ‪ที่เปลี่ยนมือถือเป็นปืนได้
‪ทีนี้เราก็จะใช้ปืนฆ่านาซี ‪เป็นอันสิ้นสุดสงคราม
‪แล้วแอปนั่นจะเปลี่ยนมือถือ ‪เป็นปืนได้ยังไงเหรอ
‪เทคนิคเดียวกับทรานส์ฟอร์มเมอร์สไง ‪แค่กดปุ่มมันก็กลายร่าง
‪- โอเค ความดี เทรนต์ ‪- ขอบใจ
‪ในเมื่อเป็นการระดมสมอง ‪ฉันก็มีความคิดมาเสนอเหมือนกัน
‪แจ๋ว ว่ามาเลยลิลดี
‪ตาเถรช่วย เมื่อกี่แพ็กซ์ตัน ฮ.ย. ‪ตั้งชื่อเล่นให้เธอเหรอ
‪ไม่มีใครเขาทำกัน
‪นอกเสียจากตั้งใจจะพูดถึงคนคนนั้นบ่อยๆ
‪พูดถึงอะไรดีๆ ‪นายเห็นไอจีของโซหรือยัง
‪เขาลงคลิปบูมเมอแรง ‪ตอนกระโดดเชือกด้วย
‪ถามจริง
‪ไหนดูหน่อย
‪เด้งจนเคลิ้มเหมือนโดนสะกดจิตเลยว่ะ
‪ฉันจะทำเล็บอะคริลิกใหม่ค่ะ
‪ขอเป็นทรงสี่เหลี่ยมโค้ง ‪สีชมพูอ่อนออมเบรแบบมีรสนิยมนะ
‪แฟ็บ ลูกเอาแบบไหนจ๊ะ
‪ขอสีทาเล็บแบบใสค่ะ
‪ไม่เอาน่า ลองเลือกลายสนุกๆ สิ
‪แม่เห็นสาวคนหนึ่งติดไอศกรีมโคน ‪ทำหน้าร้ายๆ บนเล็บด้วยนะ
‪ก็ได้ ขอลายคอมพิวเตอร์ ‪อันเล็กๆ ได้ไหมคะ
‪ไม่ล่ะ น่าเกลียดจะตาย
‪เอาลายหวานๆ หน่อยสิ ‪อย่างดอกไม้หรือนกน่ารักๆ
‪ลูกชอบนกอะไรล่ะ
‪ไก่มั้งคะ
‪เอาล่ะ โครงงานกลุ่มเป็นยังไงบ้างจ๊ะ
‪ก็ดีค่ะ
‪เอเลนอร์กับหนู ‪ได้อยู่กับเด็กน่ารำคาญชื่อเบน
‪กับผู้หญิงอีกคนชื่ออีฟ
‪มีคนแอบชอบเพื่อนนะเนี่ย
‪อะไรนะ เปล่า หนูไม่ได้ชอบใคร
‪นักวิทยาศาสตร์อย่างฟาบิโอล่า ‪ชินกับชีวิตที่เป๊ะและมีข้อมูลเป็นแบบแผน
‪สวัสดี ฟาบิโอล่า
‪สวัสดีเช่นกัน เกียร์ส บรอสแนน
‪นั่นทำให้เธอทุรนทุนราย ‪กับความรู้สึกใหม่ๆ ที่แสนซับซ้อนนี้
‪งั้นเหรอ แต่ทุกครั้งที่แม่ ‪ปิ๊งหนุ่มในโรงเรียน
‪แม่จะบอกว่าเขาน่ารำคาญนะ
‪หนูไม่ได้ชอบเบน
‪เขาไม่ยอมเรียนพละ ‪เพราะมีเทรนเนอร์ส่วนตัวนะ
‪โอเค งั้นลูกชอบหนุ่มคนไหนในห้องล่ะ
‪ไม่ชอบสักคน
‪ในทางเทคนิคแล้วหนูมีแฟน ‪ที่ชื่ออเล็กซ์ โกเมซล่ะมั้ง
‪อะไรนะ ตายแล้ว แฟ็บ
‪แม่ดีใจจังเลย
‪แม่รอให้ลูกมีแฟนจนใจจะขาด
‪สิ่งสำคัญในชีวิตม.ปลาย ‪ก็คือแฟนนี่แหละ
‪เดี๋ยว เขาเป็นคนใช่ไหม ‪ไม่ใช่หุ่นยนต์นะ
‪ก็คนน่ะสิคะ
‪เยส
‪เธออยากดูอะไร เดวี่
‪ฉันเจอหนังบอลลีวูดเกี่ยวกับเจ้าหญิง ‪ที่ตกหลุมรักคนกวาดถนนต่ำต้อย
‪ยาวแค่เจ็ดชั่วโมงเอง
‪ไม่เอา ดูริเวอร์เดลดีกว่า
‪(เลือกผู้ชม)
‪เตรียมตัวรับชมความรักวัยรุ่น ‪สุดเร่าร้อนได้
‪พวกนี้คือเด็กม.ปลายเหรอ
‪แล้วพ่อแม่ไม่ว่าหรือไง ‪ที่พวกเขาอาบน้ำด้วยกันในบ้าน
‪ใช่ กมลา นี่แหละละครน้ำเน่า ‪ของวัยรุ่นอเมริกัน
‪นักแสดงพวกนี้แก่กว่าแม่ฉันด้วย
‪ขอถามอะไรหน่อยได้ไหม
‪การที่จู่ๆ ผู้ชายทำดีกับเรา ‪มันแปลว่าอะไรเหรอ
‪อย่างเช่น เลือกเธอทำงานกลุ่มด้วย ‪แล้วก็ตั้งชื่อเล่นให้เธอ
‪ชื่อเล่นมันแมนแปลกๆ ก็จริง
‪แต่แบบนี้แปลว่า ‪เขาอยากเป็นแฟนเธอไหม
‪มาถามฉันทำไม ‪ฉันไม่รู้เรื่องฟงเรื่องแฟนหรอก
‪มีคนบอกว่าฉันรู้เรื่องผู้ชายเหรอ
‪ฉันไม่รู้จะถามใครแล้ว
‪แม่แต่งงานกับพ่อเลย แฟนก็ไม่เคยมี
‪ฉันก็ด้วย
‪แฟนคนแรกของฉันจะต้องเป็นสามีฉัน
‪เธอถามผิดคนแล้วล่ะ
‪ไม่เป็นไร
‪ขอโทษที่ถาม
‪ฉันไปหยิบน้ำก่อนนะ
‪เดี๋ยวนะ มีปริศนาฆาตกรรมด้วยเหรอ
‪นี่มันละครอะไรกันแน่
‪ตายแล้ว
‪ไปให้พ้น ออกไปจากสวนของพ่อฉัน ‪ไอ้ไคโยตีสกปรก
‪เดวี่ไม่คิดว่าตัวเอง ‪เชื่อเรื่องผีสางนางไม้
‪แต่เธอก็ปฏิเสธไม่ได้ว่า ‪มีพลังงานบางอย่างอยู่ที่นี่
‪เธอรู้สึกราวกับว่า ‪ตัวเองเคยเจอไคโยตีตัวนี้
‪ราวกับว่าทั้งคู่สื่อถึงกันได้
‪แล้วทันใดนั้น ‪เธอก็รู้ทันทีว่าไคโยตีตัวนี้คือใคร
‪พ่อเหรอคะ
‪หลังเกิดเหตุการณ์เหนือธรรมชาติ ‪ในสวนหลังบ้านของเธอ
‪เดวี่ก็ตัดสินใจค้นหาคำตอบ ‪ในอินเทอร์เน็ต
‪ดูดีมากๆ
‪เธอโคตรเก่ง ‪ดูอย่างกับงานมืออาชีพแน่ะ
‪ขอบใจบิ๊กพี
‪อะไรนะ
‪ก่อนหน้านี้นายเรียกฉันว่าลิลดีนี่นา
‪เหรอ แปลกจัง
‪ที่ฉันเขียนไปคือพันธกิจหลัก ‪กับคำอธิบาย
‪ให้ผู้ถือหุ้นเข้าใจวิธีที่ ‪บังเกอร์เชื่อมโยงชาวลอนดอน
‪กับหลุมหลบภัยจากระเบิด ‪ช่วงสงครามสายฟ้าแลบ
‪เทรนต์ นายวาดโลโก้มาหรือเปล่า
‪เรียบร้อย
‪- บีย่อมาจากบังเกอร์ ‪- แจ๋ว
‪เป๊ะมาก
‪ฉันแค่กลัวว่ามันจะดูเรียบไปหน่อย
‪ลองใส่รูปคนซ่อนอยู่ในตัวบีหน่อยไหม
‪ไม่ล่ะ ฟังดูยุ่งยาก ‪ฉันชอบแบบของฉัน
‪เธอเจ๋งมากเลยที่ทำงานมาเยอะขนาดนี้
‪ไม่รู้เธอจะชอบไหม ‪แต่ฉันคิดสโลแกนมาให้
‪เยี่ยมเลย
‪คะแนนสโลแกนคือสิบเปอร์เซ็นต์ ‪มันว่ายังไงล่ะ
‪เอาล่ะ ลองฟังนะ
‪"บังเกอร์ เพียงเปิดแอป ‪โดยคลิกที่ไอคอน
‪กรอกที่อยู่ลงไป คุณก็จะพบกับ ‪หลุมหลบภัยใกล้บ้าน...
‪หากตรงนั้นมีหลุมว่าง
‪บังเกอร์"
‪สโลแกนของนายไม่ได้เรื่องเลยว่ะ
‪สโลแกนมันต้องสั้นและเร้าใจสิ
‪แบบ "หิวเมื่อไหร่ก็แวะมา"
‪หุบปากเลย มันออกจะดี
‪ก็ดี ถ้านายอยากพูดซ้ำ ‪ให้คนในห้องฟังสามรอบ
‪ให้เดวี่เขียนเถอะ ‪เขาฉลาดที่สุดในกลุ่มแล้ว
‪ไม่หรอก มันดีแล้ว แพ็กซ์ตัน
‪แต่ฉันน่าจะดูงานส่วนของพวกนาย ‪คร่าวๆ สักหน่อย
‪จะได้แน่ใจว่าทุกอย่างสอดคล้องกัน
‪เอาไงก็ได้ ขอแค่งานเสร็จก็พอ
‪นี่ สุดสัปดาห์นี้ ‪นายยังจะมางานชิลอยู่ไหม
‪ไปอยู่แล้วครับเพื่อน
‪งานนี้สุดเหวี่ยงแน่ๆ
‪พ่อแม่ฉันไม่อยู่ ลูกพี่ลูกน้องฉัน ‪เลยจะพาไปซื้อเหล้าที่เบฟโม่
‪จะจัดปาร์ตี้ปลอดพ่อแม่เหรอ
‪ฉันคงไม่เรียกแบบนั้น แต่ใช่ ‪งานนี้ต้องเด็ดสุดๆ
‪ทุกคนที่ฉันรู้จักมาได้หมด
‪พูดแล้วนึกขึ้นได้...
‪จะมีหรือไม่มีถังเบียร์
‪ถามได้ดี
‪เดวี่คิดในใจว่า
‪ถ้าเทรนต์เชิญคนรู้จักทุกคน
‪และในทางเทคนิคแล้วเทรนต์รู้จักเธอ ‪งั้นเธอก็ได้รับเชิญสินะ
‪งานชิลนี้เป็นโอกาสดี ‪ที่เธอจะทำให้แพ็กซ์ตันรู้ว่าเธอก็เจ๋ง
‪เขาจะได้กลับมา ‪คิดเรื่องเซ็กส์อีกรอบ
‪จิวเบอร์ดีจะตาย พวกเธอบ้าแล้ว
‪แอปร่วมเดินทางที่มีไว้ ‪ช่วยชาวยิวหนีจากนาซี
‪ออกจะเจ๋ง
‪ไม่เลย
‪มันคือแอปที่ทำให้คนแปลกหน้า ‪รู้ตำแหน่งของคนยิว
‪และส่งรถมารวบตัวเขาได้
‪ช่างสิ นี่เป็นความคิดที่ดี ‪จากคนที่ฉลาดที่สุดในห้อง
‪ส่วนที่พวกเธอไม่ชอบ ‪ก็เพราะพวกเธอต่อต้านยิว
‪จริงๆ แล้วฉันเป็นยิวนะ
‪เธอน่ะไม่เป็นไร ‪แต่พวกเธอไม่ได้เรื่อง
‪พอไม่มีผู้บัญชาการเฉิ่ม ‪พวกเธอก็ไร้ประโยชน์สิ้นดี
‪เดวี่ไม่ได้เฉิ่ม ‪เธอเป็นดีวาอินเดียผู้บุกเบิก
‪ที่มีจังหวะหัวใจเป็นของตัวเอง
‪ฮาโลวีนปีก่อน ‪ยัยนั่นใส่ชุดแฟนซีคู่กับบรรณารักษ์
‪นั่นน่ะพฤติกรรมคลาสสิค ‪ของคนเฉิ่ม
‪อ๋อเหรอ คนเฉิ่มๆ จะได้นอนกับ ‪แพ็กซ์ตัน ฮอลล์ โยชิดะหรือเปล่าล่ะ
‪ครับๆ
‪เรื่องจริงนะ
‪เดวี่ วี กับแพ็กซ์ตัน ฮ.ย. ‪แอบกินกันบ่อยจะตาย
‪เอาที่เธอว่าเหอะ
‪ฉันจะทำโครงงานนี้เอง ‪ตามที่ตั้งใจแต่แรก
‪พวกเธอแค่ต้องชอบสิ่งที่ฉันทำก็พอ
‪โอลิเวอร์มาแล้ว
‪เราจะไปแช่น้ำร้อนในอ่าง ‪แล้วก็ผลัดกันร้องเพลง
‪ไปก่อนนะสาวๆ
‪ฉันกลับบ้างดีกว่า
‪ฉันชอบเล็บเธอนะ ‪ลายไก่น่ารักมากเลย
‪ขอบใจ
‪ก่อนเธอจะไป ฉันมีเรื่องจะถาม
‪ฉันกับเพื่อนอีกสองสามคน ‪จะไปร่วมงานระดมทุน
‪สำหรับศูนย์เยาวชนหลากหลายทางเพศ ‪สุดสัปดาห์นี้
‪ถ้าเธอสนใจก็เจ๋งไปเลย
‪ทำไมเธอถึงชวนฉันไปล่ะ
‪เพราะฉันคิดว่าเธอน่าจะสนใจไง
‪ทำไมเธอไม่ชวนเอเลนอร์กับเบน
‪ไม่รู้สิ สองคนนั้นดูเยอะไปหน่อย
‪- และฉันคิดเธออาจ... ‪- ฉันว่าเธอเข้าใจฉันผิดแล้ว
‪หนูกำลังจะไปปาร์ตี้ครั้งแรกค่ะ
‪น่าสนุกดีนะ
‪ซึ่งจะนำไปสู่คำถามของหนู
‪คุณช่วยไปซื้อกางเกงในจีสตริง ‪ที่ร้านให้หนูทีได้ไหม
‪- อะไรนะ ‪- แม่หนูไม่ยอมซื้อให้
‪หนูขอจีสตริงลูกไม้สีแดงธรรมดาๆ
‪ที่ด้านหน้าติดเพชรเรียงเป็นคำว่า ‪"หม่ำฉันสิ" ก็พอ
‪ฉันไม่ซื้อจีสตริงไร้รสนิยม ‪ให้เธอหรอกนะ
‪งั้นหนูตัดกางเกงในตัวเองแทนก็ได้ ‪ไม่เป็นไร
‪เรื่องสำคัญคือ ‪ตอนนี้ชีวิตหนูดีแล้ว
‪และหนูก็ลืมเรื่องแย่ๆ ‪ที่เคยเกิดขึ้นได้แล้ว
‪เป้าหมายของเราไม่ใช่การลืมนะ
‪เรากำลังพยายามทำความเข้าใจ ‪เรื่องทั้งหมดที่เธอเจอ
‪โดยเฉพาะเรื่องที่เธอสูญเสียพ่อ
‪หนูทำความเข้าใจอยู่ค่ะ
‪ที่จริง คืนก่อนหนูได้คุยกับพ่อด้วย
‪จ้ะ เธอเขียนบันทึกความเศร้าสินะ
‪เปล่าค่ะ เขามาหาหนูในร่างไคโยตี
‪ว่าไงนะ
‪คุณจะคิดว่ามันแปลกหรือเปล่า
‪เพราะถ้าคิด หนูก็จะไม่เล่า
‪ที่นี่เป็นที่ปลอดภัยนะ เล่ามาเถอะ
‪เอาล่ะ คืออย่างนี้ค่ะ
‪คืนก่อนมีไคโยตี ‪เข้ามาในสวนหลังบ้านหนู
‪ซึ่งมันคือพ่อของหนู
‪มันอยู่ในสวนของพ่อหนู
‪คาบลูกเทนนิสของพ่อขึ้นมา
‪แถมดวงตาของมัน...
‪ดูยังไงก็เป็นเขา
‪นั่นเป็นเรื่องที่สวยงามมาก
‪และในอนาคต
‪เธออาจมองเห็นพ่อเป็นผีเสื้อ
‪หรือนก หรือสายลมแผ่วเบา หรือ...
‪ไม่ใช่ค่ะ หมอไรอัน
‪หนูไม่ได้ใช้ใจมองแบบอุปมาอุปไมย ‪ว่าเห็นเขาหรืออะไร
‪หนูมองเห็นวิญญาณพ่อ ‪ในร่างไคโยตีตัวนั้น
‪เอาล่ะ
‪ถ้าเธอเจอไคโยตีตัวนั้นอีก
‪ฉันอยากให้เธอคุยกับมัน
‪บอกมันว่าเธอรู้สึกยังไง
‪- ได้ค่ะ ‪- ดีมาก
‪งั้น ถ้าคุณจะไม่ซื้อจีสตริงให้หนู
‪ในนี้พอจะมีเหล้าให้หนู ‪ถือไปงานเลี้ยงได้ไหมคะ
‪ออกไป
‪แม่คะ ขอโทษที่ขัดจังหวะ
‪แต่จริงๆ แล้วหนูมีงานที่ต้องทำ
‪เราทำงานกลุ่มไม่เสร็จ
‪ทีนี้หนูเลยต้องกลับไปบ้านเทรนต์
‪หนูนี่โคตรหงุดหงิดเลย
‪โครงงานนี้ยังไม่เสร็จอีกเหรอ
‪ลูกอยู่กลุ่มกับคนโง่หรือไง
‪แม่ หนูบอกแล้วไง
‪ครูแนะแนวบอกว่า ‪ไม่อนุญาตให้ผู้ปกครอง
‪พูดคำว่าโง่อีก
‪เพราะแบบนี้ไง ‪ระบบการศึกษาอเมริกาถึงพังลงๆ
‪เพราะทุกคนได้รับการปฏิบัติ ‪เหมือนคนพิเศษ
‪ทั้งที่เด็กส่วนใหญ่ ‪น่าจะลาออกไปเรียนด้านอาชีพซะ
‪ถ้าอเมริกามีเจ้าหน้าที่ควบคุม ‪จราจรทางอากาศมากกว่านี้
‪เราก็คงไม่ติดหนี้จีนหรอก
‪แม่บ่นจบหรือยัง ‪หนูไปบ้านเทรนต์ได้ไหม
‪ได้ ไปสิ หยิบขนมซีส์แคนดีส์ ‪ไปฝากเขาด้วยสักกล่อง
‪ไม่ใช่แบบคลัสเตอร์สนะ
‪แม่จะเก็บไว้ให้เพื่อนที่ทำงาน
‪ไม่มีคนอเมริกาที่ไหน ‪ทำแบบนั้นนะแม่
‪นี่ก็เป็นสาเหตุที่จีน ‪แซงหน้าเราเหมือนกัน
‪ห้ามลูกแม่คนไหน ‪ไปบ้านคนอื่นตอนเย็น
‪โดยที่ไม่เอาขนมหวานแสนอร่อย ‪ไปฝากพ่อแม่เขาด้วย
‪เดี๋ยวนะ นี่ดูริเวอร์เดลเหรอ
‪ใช่ ฉันต้องดูตั้งแต่ตอนแรก ‪จะได้เข้าใจชีวิตพวกเขา
‪สิ่งที่น่าสนใจของละครเรื่องนี้ ‪คือทุกคนมีพื้นเพต่างกัน
‪- แต่หน้าตาดีกันทุกคน ‪- เจ๋ง
‪ฉันจะไปอ่านหนังสือที่บ้านเพื่อน
‪ก็เลยขอยืมรองเท้าบู๊ทยาวไปหน่อย
‪ฉันไม่เห็นเข้าใจว่าเกี่ยวกันตรงไหน ‪ทำไมถึง...
‪แม่ดีใจมากที่ลูกปลอดภัย
‪และถึงแม่จะชอบจั๊กเฮ้ดแค่ไหน
‪แม่ก็ดีใจที่ลูก ‪เลิกยุ่งกับครอบครัวนั้นสักที
‪เลิกยุ่งเหรอ หนูรักจั๊กเฮ้ด
‪เขาก็เป็นครอบครัวของหนูพอๆ กับแม่
‪แถมตอนนี้ยังเป็นมากกว่าด้วย
‪แม่ไม่ให้ลูกไปไหนทั้งนั้น สาวน้อย
‪หนูจะไปตามหาจั๊กเฮ้ด
‪คืนนี้อย่ามาบังคับหนู แม่
‪เพราะหนูจะสู้กลับ
‪โถ เบ็ตตี้
‪เธอกล้าหาญเหลือเกิน ‪ที่กล้าขัดคำสั่งพ่อแม่
‪ไง มาทำอะไรที่นี่ล่ะ
‪เธอลืมเครื่องคิดเลขไว้เหรอ
‪โห เดวี่ มาด้วยเหรอ
‪แถมเอาแคลิฟอร์เนียบริตเทิลมาด้วย
‪เจ๋งเลย เข้ามาสิ
‪- ดื่มอะไรไหม ‪- เอาสิ
‪ขอเบียร์หน่อย ‪ฉันชอบมาก เหล้าจากขนมปังนั่น
‪เขาเรียกแบบนั้นเหรอ
‪อือ มั้งนะ
‪นายไม่ดื่มบ้างเหรอ
‪ไม่ล่ะ ฉันไม่ดื่มช่วงฤดูแข่งว่ายน้ำ ‪ฉันต้องรักษาร่างกายน่ะ
‪ใช่ เห็นด้วย
‪ถ้าฉันได้หุ่นแบบนาย ‪ฉันก็จะดูแลให้ดีเหมือนกัน
‪ขอโทษนะ ‪เมื่อกี้ฉันพูดจาพิลึกมากเลย
‪ไม่เป็นไร เธอก็พิลึกดีนี่นา
‪นี่ ผมไม่รู้ว่าทั้งหมดนี้ ‪มันแปลว่าอะไร
‪เมื่อกี้เหมือนจะเป็นการดูถูก ‪แต่จบด้วยการแตะเนื้อต้องตัวงั้นเหรอ
‪สมัยผมนะ ถ้าคุณชอบใครสักคน ‪ก็ชี้ไปทางอัฒจรรย์ที่เขานั่ง
‪แล้วพวกเขาจะโยนยกทรงให้
‪ส่วนนี่ ผมไม่รู้ว่าว่านี่คืออะไร
‪เฮ้ยๆ
‪ฟิลมันเล่นเห็ดเมา ‪ตอนนี้กำลังเรื้อนเป็นหมาเลย
‪อยากไปแกล้งมันไหม
‪เอาสิวะ แม่นายมีตุ๊กตาเก่าๆ ไหม
‪- หมอนั่นขี้ราดแน่ ‪- ใช่
‪ฟิล
‪ไง ฉันว่าเราไปหาหมอตาคนเดียวกันนะ
‪ข้างร้านชิโพทเลไง
‪ไงทุกคน ใครอยากกินพิซซ่าบ้าง
‪เขาน่าจะเอาทาโก้มามากกว่า
‪เอาน้ำเกลือแร่หน่อยไหม ‪นายดูกระหายความสนใจมากเลย
‪เธอมาทำอะไรที่นี่
‪ไม่เอาเวลาไปนับเพื่อน ‪ด้วยสองนิ้วเหรอ
‪นายก็กล้าพูดนะ
‪นายมาได้ยังไง ‪คนพวกนี้ไม่ชอบหน้านายนะ
‪ชอบสิ ไง สบายดีไหมเทรนต์
‪ช่างเถอะ
‪ชีร่าเล่นฮอกกี้กับโซ ‪เขาเลยเชิญเรามา
‪- อย่างนี้นี่เอง ‪- เออ เธอล่ะมากับใคร
‪คืนนี้ฉันคุยกับแพ็กซ์ตันทั้งคืน
‪จะบอกว่ามากับเขาก็ได้
‪งั้นเหรอ แพ็กซ์ตันคนนั้นน่ะนะ
‪โอ๊ย แพ็กซ์ตัน หยุดเลย
‪เดี๋ยวฉันก็ทำวอดก้าแครนเบอร์รีหกหรอก
‪แพ็กซ์ตันกับโซ คู่นี้เซ็กซี่ดีนะ
‪เธอก็แค่เซ็กซี่ตั้งแต่นมลงมา...
‪และตั้งแต่คางขึ้นไป
‪แต่คอเธอดูเหี่ยวๆ
‪สิ่งที่ทำให้เดวี่เสียใจที่สุด
‪ไม่ใช่การเห็นแพ็กซ์ตัน ‪นัวเนียกับสาวที่เซ็กซี่ที่สุดในรุ่น
‪แต่เป็นการที่เธอหลอกตัวเอง ‪ว่าเธอมีโอกาสคบกับเขา
‪ฉันว่าเธอค่อยๆ ดื่มดีกว่า
‪ฉันว่านายหุบปากไปเถอะ
‪แล้วแต่
‪อารามเมาและหยาบคาย
‪เดวี่จึงดื่มด่ำกับสิ่งที่ผมเรียกว่า ‪พฤติกรรมทำลายตัวเอง
‪ชิบเป๋ง มีไคโยตีอยู่ตรงสนามหญ้า
‪เฮ้ย เธอจะทำอะไรน่ะ
‪ไม่เป็นไร มันไม่ทำร้ายฉันหรอก
‪เดวี่ ระวังนะ
‪พ่อใช่ไหมคะ
‪กะแล้วว่าต้องเป็นพ่อ
‪หนูคิดถึงพ่อมากค่ะ
‪พ่อมาให้กำลังใจหนูใช่ไหม
‪ไม่นะ
‪เฮ้ย หนึ่งในพวกยูเอ็นโดนไคโยตีกิน
‪เหมือนหนูน้อยหมวกแดงเป๊ะเลยว่ะ
‪นั่นเธอตายหรือยัง
‪มาเถอะ เกาะฉันไว้นะ ไม่เป็นไรแล้ว
‪ให้ตายเถอะ ฉันไม่น่าไปปาร์ตี้ ‪โดยที่ไม่มีพวกเธอเลย
‪ฉันโดนขย้ำเข้าจริงๆ ด้วย
‪ช่างปะไร เธออยู่กับแพ็กซ์ตัน ‪ใช่ไหมล่ะ
‪เธอจะได้มีเซ็กส์ในรพ. ‪เหมือนในแพทย์มือใหม่ หัวใจเกินร้อย
‪ลองเล่นท่ายืนในตู้เก็บของดูสิ
‪ฉันว่าฉันไม่น่าจะ ‪เข้าไปในตู้เก็บของได้นะ
‪ก็ได้ งั้นทำในห้องดับจิตสิ
‪ฉันไม่ทำในห้องดับจิตหรอกย่ะ
‪ทำอะไรในห้องดับจิต
‪ขโมยกระดูกน่ะ
‪คิดถูกแล้ว ไม่งั้นเธอติดคุกหัวโตแหง
‪ขอบใจ
‪- ในอินสตาแกรมมีแต่รูปเธอล่ะ ‪- หมายความว่ายังไง
‪นี่ไง ทุกคนคิดว่าเธอตายแล้ว
‪มาถ่ายรูปกัน ‪คนอื่นจะได้รู้ว่าเธอสบายดี
‪เดี๋ยว นี่นายโพสต์ในหน้าไอจีเลยเหรอ
‪ไม่ได้ลงแค่สตอรี่ชั่วคราวเหรอ
‪ใช่ เธอเอาไปแท็กตัวเองสิ
‪ถามอะไรหน่อยได้ไหม
‪ตอนนั้นเธอคิดอะไร ‪ถึงเข้าใกล้ไคโยตีขนาดนั้น
‪พูดแล้วนายต้องว่าบ้าแน่ๆ ‪แต่ฉันคิดว่ามันคือพ่อที่ตายไปแล้ว
‪แน่นอนว่าไม่ใช่ เพราะมันกัดฉัน
‪ฉันเข้าใจนะ
‪เดี๋ยว นายไม่คิดว่าฉันบ้าเหรอ
‪เปล่า ฉันคิดว่าเธอบ้า
‪แต่บ้าในทางที่ดี
‪ช้าก่อน ตอนนี้น่ะเหรอ
‪นี่ใช่ช่วงเวลาที่เดวี่ ‪เฝ้ารอมาตลอดหรือเปล่า
‪ฉันเลยดีใจที่มีเธอเป็นเพื่อนไง
‪เพื่อนงั้นเหรอ
‪โอ๊ย ผมว่าคำนี้ต้องเจ็บกว่า ‪โดนไคโยตีกัดแน่ๆ
‪ให้ตายเถอะ เดวี่
‪เธอเป็นใคร ทำอะไรอยู่
‪สวัสดีครับ ดร.วิศวกุมาร
‪เดวี่โดนไคโยตีกัด ‪แต่อาการเธอทรงตัวแล้วครับ
‪อ๋อเหรอ อาการเธอทรงตัวแล้วเหรอ
‪สัญญาณชีพเธอล่ะ
‪อธิบายอีกสิ คุณหมอโรคเอชพีวีเดินได้
‪- ไสหัวออกไปเลย ‪- แม่
‪ออกไป
‪คุณพระคุณเจ้า ลูกแม่ ‪รู้ไหมแม่กังวลแค่ไหน
‪ตอนที่มีคนโทรมาบอกแม่ว่า ‪ลูกโดนสัตว์ป่าเขมือบ
‪แล้วพอแม่มาถึงที่นี่ ‪พยาบาลก็บอกว่าต้นเหตุเรื่องทั้งหมด
‪เป็นเพราะลูกเมาเหล้า
‪โอ๊ย ไหล่หนู
‪ลูกโดนอะไรเข้าสิง ‪ถึงได้ทำตัวเหลวไหลแบบนี้
‪หนูรู้ค่ะ หนูรู้ว่าทำตัวไม่ดี
‪หนูแค่พยายามจะเป็น ‪วัยรุ่นธรรมดาก็เท่านั้น
‪วัยรุ่นธรรมดามีแต่จะติดคุก
‪หรือแย่กว่านั้น ‪คือได้งานที่เจอร์ซี่ไมค์ส
‪หวังว่าคงสนุกพอแล้วนะ
‪เพราะลูกจะโดนกักบริเวณ ‪จนกว่าจะเรียนจบ
‪ไม่สิๆ ขอโทษที ‪จนกว่าลูกของลูกจะเรียนจบ
‪แม่จะไปคุยกับหมอล่ะ
‪(แพ็กซ์ตันได้ติดตามคุณแล้ว)
‪(แพ็กซ์ตันถูกใจวิดีโอของคุณ)
‪กมลา
‪มาทำอะไรที่นี่
‪ฉันคิดว่าเธอน่าจะอยากกิน ‪มันบดทอดไส้ชีสไม่ใส่เบคอนน่ะ
‪ฟังนะ เธอมีน้ำใจมาก แต่ว่า...
‪ฉันว่าการที่เราจะเป็นแค่เพื่อน ‪มันยากเกินไป
‪ฉันไม่ได้จะมาเป็นเพื่อนเธอ ‪ฉันอยากคบกับเธอ...
‪ถึงเธอจะมาจากย่านที่ไม่ดีนัก
‪หรือพ่อเธอจะติดคุกข้อหายักยอกเงิน
‪ตอนนี้ฉันเริ่มงงแล้วล่ะ
‪ขอโทษที
‪ฉันเพิ่งดูริเวอร์เดลไป 16 ชั่วโมง
‪บวกกับอ่านแฟนฟิคที่มีจั๊กเฮ้ด ‪จูบกับแฮร์รี่ พอตเตอร์
‪เดี๋ยวนะ
‪เธออยากคบฉันเหรอ
‪จ้ะ
‪แล้วครอบครัวเธอล่ะ
‪ฉันไม่สนว่าพวกนั้นจะคิดยังไง
‪แต่ฉันก็จะไม่บอกพ่อกับแม่เรื่องนี้
‪และเราจะทำเป็นว่า ‪ฉันจะแต่งงานคลุมถุงชนต่อ
‪เธอโอเคไหม
‪ฉันเลิกฟังตั้งแต่เธอบอกว่า ‪อยากคบฉันแล้ว
‪แอปของเราจะทำให้คุณปลอดภัย ‪จากระเบิดโจมตีทำลายล้าง
‪ลองนึกภาพว่าคุณตื่นมา ‪ในวันธรรมดาๆ ที่ฮิโรชิมะ
‪และกำลังอยากรู้ว่า ‪ข้างนอกปลอดภัยหรือไม่
‪ดูเหมือนว่าท้องฟ้าจะแจ่มใส ‪ในวันจันทร์และวันอังคาร
‪งั้นไปสวนสาธารณะดีไหม
‪แต่ว่าวันพุธมีอะไรรออยู่ล่ะ
‪มีระเบิดปรมาณู
‪เพราะงั้นให้รีบออกจากเมือง
‪แต่อย่าไปเมืองนางาซากิล่ะ
‪สร้างสรรค์มาก
‪เอาล่ะ กลุ่มต่อไป
‪แพ็กซ์ตัน เทรนต์ และเดวี่
‪กลุ่มเราทำแอปที่มีชื่อว่าบังเกอร์
‪ลองนึกภาพว่าคุณอยู่ที่ฝรั่งเศส ‪ขณะเกิดสงครามสายฟ้าฟาด
‪สายฟ้าแลบ
‪คุณจะหาที่ปลอดภัยซ่อนตัว ‪เพื่อไม่ให้โดนระเบิดได้ยังไง
‪บังเกอร์ช่วยให้คุณระบุตำแหน่งที่หลบภัย ‪ในละแวกบ้านได้
‪ไม่ว่าจากเครื่องบิน ‪ทิ้งระเบิดเยอรมัน หรือ...
‪หรือหมาป่าไคโยตี
‪แม่สาวไคโยตี
‪ไคโยตีตัวนั้นอาจไม่ใช่พ่อของเธอ
‪ที่พยายามสื่อสารกับเธอจากอีกภพ
‪แต่ท้ายที่สุดแล้วมันคือมิตร
‪เธอว่าพอถึงคืนพระจันทร์เต็มดวง ‪เธอจะเป็นยังไง
‪- นั่นมันมนุษย์หมาป่า ‪- เออว่ะ
‪นี่ อีฟ ฉัน...
‪ไง แฟ็บ เลิกเรียนแล้ว ‪ไปโยเกิร์ตแลนด์กันไหม
‪ถ้าเราได้ตัวชิมมาเยอะ ‪เราจะยัดมันใส่ถ้วยใหญ่ๆ ได้นะ
‪อเล็กซ์ เดตนี้ฟังดูน่าสนใจมาก
‪แต่ฉันว่านายชวนผู้หญิงคนอื่น ‪ไปกินโยเกิร์ตเถอะ
‪ไง ทิฟฟานี่ เลิกเรียนแล้ว ‪ไปโยเกิร์ตแลนด์ด้วยกันไหม
‪ถ้าเราได้ตัวชิมมาเยอะ ‪เราจะยัดมันใส่ถ้วยใหญ่ๆ ได้ล่ะ
‪เจ๋ง
‪สวัสดี สบายดีไหม
‪ฉันเป็นหุ่นยนต์
‪(จากแม่ ‪คืนนี้ไปตระเวนช้อปกันไหม)
‪(ไปซื้อชุดสวยๆ ‪มาใส่ให้อเล็กซ์ โกเมซอึ้ง)
‪ฉันเป็นเกย์
‪คำบรรยายโดย: ชญาธิป วีระขจร